Document ID: /roh_data/filtered/swiss_laws_in_ROHinterleaved.jsonl.gz/7615

This text was translated from EN into Rumantsch Grischun.

The adult protection authority shall verify its jurisdiction ex officio. If it decides that it has no jurisdiction, it shall assign the case immediately to the authority that it regards as having jurisdiction. If it is uncertain as to whether it has jurisdiction, it shall consult the authority that it believes may have jurisdiction. If no agreement is reached after consultation, the authority originally involved shall refer the question of jurisdiction to the appellate authority.

L’autoritad per la protecziun da creschids examinescha d’uffizi sia cumpetenza. Sch’ella chatta ch’ella na saja betg cumpetenta, transferescha ella la chaussa immediatamain a l’autoritad ch’ella resguarda sco cumpetenta. Sch’ella ha dubis davart sia cumpetenza, tschertga ella in barat d’opiniuns cun l’autoritad, che vegn en dumonda dad esser cumpetenta. Sch’i na po betg vegnir cuntanschì in consentiment malgrà il barat d’opiniuns, suttametta l’autoritad ch’è sa fatschentada l’emprim cun la chaussa la dumonda davart sia cumpetenza a l’instanza giudiziala da recurs.